Juice Wilson

Robert Edward "Juice" Wilson (21 ta' Jannar, 1904 – 7 ta' Lulju, 1972) kien vjolinista tal-jazz Amerikan.

 Bijografija 
Wilson safa orfni ta' tliet snin u trabba minn zijuh f'Chicago. Beda jdoqq it-tnabar fiċ-Chicago Militia Boys Band, imbagħad qaleb għall-vjolin meta kellu tmien snin. Ta' tnax-il sena kien diġà qed idoqq ma' Jimmy Wade, u ta' 14-il sena ma' Freddie Keppard.

Huwa ħadem fuq vapuri fuq il-Great Lakes u għamel residenzi estiżi ma' Jimmy Harrison f'Ohio. Kmieni fl-1920ijiet ħadem f’Erie, Pennsylvania ma’ Hersal Brassfield, imbagħad mar jgħix Buffalo, New York biex idoqq ma’ Eugene Primus kif ukoll mal-Buffalo Junior Symphony Orchestra.

Fl-1928, Wilson mar joqgħod Belt ta' New York fejn daqq ma' Lloyd Scott fis-Savoy Ballroom. Lejn tmiem dak id-deċennju huwa kien beda jidher fl-Ewropa ma' Noble Sissle, u ddeċieda li jibqa' hemm. L-ewwel ħadem fl-Olanda ma' Ed Swayzee, Leon Abbey, l-Utica Jubilee Singers, ir-Revue ta' Louis Douglass, Little Mike McKendrick's International Band, u Tom Chase. Huwa vjaġġa lejn Spanja u l-Afrika ta' Fuq qabel ma stabbilixxa ruħu f'Malta, fejn sar stilla lokali bejn l-1937 u l-1952. Huwa ħadem f'Malta bħala multi-strumentalist, fejn Sammy Murgo baqa' jsemmih għal bosta snin wara bħal wieħed mill-mużiċisti l-aktar influenti fuq ix-xena lokali sas-snin ħamsin.  

Wilson għamel diversi tours madwar il-Mediterran qabel ma mar lura l-Istati Uniti fis-snin sittin. 

Huwa miet fis-7 ta' Lulju 1972.

 Referenzi 

Kategorija:Mietu fl-1993
Kategorija:Twieldu fl-1904
Kategorija:Mużiċisti Amerikani
Kategorija:Vjolinisti tal-jazz